ನವರಾತ್ರಿಯ ಮೊದಲದಿನ ಶೈಲಪುತ್ರಿಯ ಆರಾಧನೆ

– ಇವತ್ತಿನ ಬಣ್ಣ ಹಳದಿ

ಇವತ್ತಿನಿಂದ ನವರಾತ್ರಿ ಪ್ರಾರಂಭವಾಗುತ್ತಿದೆ. ಈ 9 ದಿನಗಳಲ್ಲಿ ದುರ್ಗಾದೇವಿಯ ವಿವಿಧ ಅವತಾರಗಳನ್ನು ಆಚರಿಸಲಾಗುತ್ತದೆ. ಮೊದಲ ದಿನ ಅಕ್ಟೋಬರ್ 7, ಇಂದು ದುರ್ಗಿಯ ಶೈಲಪುತ್ರಿ ಅವತಾರದ ಪೂಜೆಯಿಂದ ಆರಂಭವಾಗುತ್ತೆ.

ಶೈಲಪುತ್ರಿ ಅವತಾರ ಏಕೆ ಆಯಿತು?
ಹಿಂದೂ ಪುರಾಣದ ಪ್ರಕಾರ, ಸತಿ ದೇವಿಯು ಸ್ವಯಂ-ಅಗ್ನಿಕುಂಡಕ್ಕೆ ಅಹುತಿಯಾದ ನಂತರ ಶೈಲಪುತ್ರಿಯಾಗಿ ಜನಿಸಿದಳು. ಶೈಲಪುತ್ರಿಯನ್ನು ಪಾರ್ವತಿ ಎಂದೂ ಕರೆಯುತ್ತಾರೆ. ಹಿಮಾಲಯದ ಮಗಳು. ಶೈಲಪುತ್ರಿ ಎಂದರೆ ಪರ್ವತನ ಮಗಳು. ಶೈಲ್ ಎಂದರೆ ಪರ್ವತ ಮತ್ತು ಪುತ್ರಿ ಎಂದರೆ ಮಗಳು. ಶೈಲಪುತ್ರಿ ದೇವಿಯನ್ನು ಮೊದಲ ದಿನ ಪೂಜಿಸಲಾಗುತ್ತದೆ. ಡ್ರಿಕ್ ಪಂಚಾಂಗದ ಪ್ರಕಾರ, ಶೈಲಪುತ್ರಿ ದೇವಿಯು ಚಂದ್ರನನ್ನು ನಿಯಂತ್ರಿಸುತ್ತಾಳೆ. ಅವಳು ಎಲ್ಲಾ ಅದೃಷ್ಟಗಳನ್ನು ಒದಗಿಸುತ್ತಾಳೆ ಎಂದು ಹೇಳಲಾಗುತ್ತೆ. ಇದನ್ನೂ ಓದಿ: ವಿಶ್ವವಿಖ್ಯಾತ ಮೈಸೂರು ದಸರಾಗೆ ಚಾಲನೆ ನೀಡಿದ ಮಾಜಿ ಸಿಎಂ ಎಸ್.ಎಂ ಕೃಷ್ಣ

ಶೈಲಪುತ್ರಿಯು ಒಂದು ಕೈಯಲ್ಲಿ ತ್ರಿಶೂಲವನ್ನು ಹಿಡಿದುಕೊಂಡು ಇನ್ನೊಂದು ಕೈಯಲ್ಲಿ ಕಮಲದ ಹೂವನ್ನು ಹಿಡಿದಿರುತ್ತಾಳೆ. ಅವಳನ್ನು ಹೇಮಾವತಿ ಎಂದೂ ಕರೆಯುತ್ತಾರೆ. ಶೈಲಪುತ್ರಿ ದುರ್ಗಾದೇವಿಯ ಪ್ರಮುಖ ಅವತಾರವಾದ್ದರಿಂದ ಮೊದಲ ದಿನದಂದು ಪೂಜಿಸಲಾಗುತ್ತದೆ. ಶೈಲಪುತ್ರಿ ದೇವಿಯು ಸತಿ ದೇವಿಯಂತೆ ಶಿವನನ್ನು ಮದುವೆಯಾಗಿದ್ದಾಳೆ.

ಇಂದು ಪೂಜೆ ಮಾಡಬೇಕಾದರೆ ಹಳದಿ ಬಣ್ಣವನ್ನು ತೊಟ್ಟರೆ ಶ್ರೇಷ್ಠ.